STVARAMO BOLJI INTERNET ZAJEDNO !!!

Bila je to jedna sasvim uobičajena večer. Marina je bila na Facebooku i razgovarala sa svojim prijateljicama. Dugo su razgovarale i čavrljale. Nakon razgovora Marina je dobila zahtjev neke nepoznate osobe, ali profilna fotografija bila je privlačna jer se na njoj nalazio neki zgodan tip s kojim bi mogla malo porazgovarati. Prihvatila je zahtjev i čekala. Možda joj se javi? Dugo je čekala, ali ništa. Otišla je u krevet i počela razmišljati: tko bi mogao biti taj? No, bila je previše umorna da razmišlja još i o tome. Njezine oči zatvorile su se kao rolete na prozorima.

Sljedećeg se dana Marina probudila oko podneva. Sva sreća da je bila subota pa se nije morala brinuti koji će joj izgovor biti kad dođe u školu. Brzo je skoknula do računala i pogledala da li joj se zagonetan čovjek javio. I da! Napisao joj je predivnu pjesmu, tako lijepu da se umalo rasplakala. Nije joj bilo jasno zašto joj je to poslao i je li bila stvarno namijenjena njoj. Marina je o njemu htjela znati puno više pa se dogovorila sa „zagonetnim“ da se sutra nađu u parku oko podneva. Marina je to ispričala svojim prijateljicama, ali one baš nisu bile sretne. Ne zbog ljubomore, već zato jer su se bojale da taj zagonetni čovjek možda i nije dobar i drag kako to ona misli. Marina je malo razmišljala o tome, ali je odlučila da će se ipak sastati s njim. Kad se vratila od prijateljica, htjela je otići u sobu, ali je nešto načula. Mama je gledala dnevnik, a na dnevniku je bila vijest o tome kako je jedna djevojka preko Facebooka upoznala čovjeka koji ju je na njihovu dogovorenu sastanku htio oteti i nešto s njom učiniti. Marina je bila zapanjena! Brzo je otišla i rekla „zagonetnom„ da neće doći jer ima nešto drugo u planu. Čovjek ju je htio nagovoriti da dođe, ali ona nije odustajala.

Kad se predao, ona je zaključila: nikad neće prihvatiti zahtjeve za prijateljstvo onih o kojima ništa ne zna ili koji se pretvaraju da su netko drugi.

Tihana Belčić 5. b